CELEX: 62010TN0334
Language: sl
Date: 2010-08-10 00:00:00
Title: Zadeva T-334/10: Tožba, vložena 10. avgusta 2010 – Leifheit proti UUNT – Vermop Salmon (Twist System)

23.10.2010   
            
            
               SL
            
            
               Uradni list Evropske unije
            
            
               C 288/45
            
         
      Tožba, vložena 10. avgusta 2010 – Leifheit proti UUNT – Vermop Salmon (Twist System)
      (Zadeva T-334/10)
      ()
      (2010/C 288/87)
      Jezik, v katerem je bila tožba vložena: nemščina
      
         Stranke
      
      
         Tožeča stranka: Leifheit AG (Nassau, Nemčija) (zastopnika: G. Hasselblatt in V. Töbelmann, odvetnika)
      
         Tožena stranka: Urad za usklajevanje na notranjem trgu (znamke in modeli)
      
         Druga stranka pred odborom za pritožbe: Vermop Salmon GmbH (Gilching, Nemčija)
      
         Predlogi tožeče stranke
      
      
                  —
               
               
                  Odločba prvega odbora za pritožbe Urada za usklajevanje na notranjem trgu (znamke in modeli) z dne 12. maja 2010 v združenih zadevah R 924/2009-1 in R 1013/2009-1 naj se razveljavi;
               
            
                  —
               
               
                  Uradu za usklajevanje na notranjem trgu naj se naloži plačilo stroškov;
               
            
                  —
               
               
                  za primer, da se bo Vermop Salmon odločila, da bo v postopku sodelovala kot intervenientka, naj se intervenientki naloži plačilo njenih stroškov.
               
            
         Tožbeni razlogi in bistvene trditve
      
      
         Znamka Skupnosti, ki je predmet zahteve za ugotovitev ničnosti: besedna znamka „Twist System“ za proizvode iz razredov 7, 8 in 21
      
         Imetnik znamke Skupnosti: tožeča stranka
      
         Stranka, ki zahteva ugotovitev ničnosti znamke Skupnosti: Vermop Salmon GmbH
      
         Pravica iz znamke, ki jo ima stranka, ki zahteva ugotovitev ničnosti: besedna znamka „TWIX“ za proizvode iz razreda 21 in besedna znamka „TWIXTER“ za proizvode iz razredov 9, 12, 21, 22 in 25.
      
         Odločba oddelka za izbris: delna ugoditev predlogu za ugotovitev ničnosti
      
         Odločba odbora za pritožbe: ugoditev pritožbi Vermop Salmon, katere namen je bil doseči zavrnitev prijave znamke tožeče stranke za druge proizvode, in zavrnitev pritožbe tožeče stranke
      
         Navajani tožbeni razlogi: kršitev člena 63(1) Uredbe (ES) št. 207/2009 (1), ker naj prvi odbor za pritožbe UUNT ne bi preučil, ali dokazi o uporabi, ki jih je predložila Vermop Salmon, zadoščajo za dokaz resne uporabe prejšnjih znamk Skupnosti, kršitev člena 57(2), prvi in drugi stavek, v povezavi s členom 42(2) Uredbe (ES) št. 207/2009, ker naj dokazi o uporabi, ki jih je predložila Vermop Salmon, ne dokazujejo resne uporabe prejšnjih znamk Skupnosti, in kršitev člena 8(1)(b) Uredbe (ES) št. 207/2009, ker naj zadevne znamke ne bi bile podobne
      
         (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL 2009, L 78, str. 1).